Die Bybel oor liggaamlikheid, seks, en die huwelik in nuwe tye Wie het gesê ons moet trou om mekaar lief te hê? Die vraag het ’n domino-effek gehad – jongmense, respektabeles, geskeides, gepensioeneerdes en opportuniste het saambly ’n algemene ding gemaak.
Nou het dit weer ’n aktuele saak geword. Uiteindelik weet die kerk nou daarvan. En het selfs besluit om daaroor te praat. Dit is waarom hierdie publikasie so belangrik is.
’n Klompie kundiges gee hulle siening oor waardegedrewe verhoudings. Saam daarmee is dit vir hulle belangrik om nie net óór saambly te praat nie, maar ook mét saamblyers. Hulle insette is onontbeerlik en daarom is ’n klompie saamblyverhale ingevoeg. Daar is ook stemme vanuit ons post-moderne samelewing wat gehelp het om die tekens van die tyd beter te lees.
Chris Jones (red) is voltyds betrokke by Ekklesia se Kantoor vir Moraliteit en Morele Leierskap aan die Universiteit van Stellenbosch. Hy beywer hom vir die herstel van morele waardes in en deur gemeentes en gemeenskappe. Hy is ’n ervare skrywer en sy jongste publikasie by Bybel-Media is God se waardes vir die lewe. Chris is ’n gereelde rubriekskrywer vir die gesinstydskrif LIG. Hy is getroud met Kobie en woon saam met hulle twee seuns in Stellenbsoch.